**Pasaka**

**„NEPAPRASTAS MEDIS“**

Mokinių kūryba

Žiloje senovėje, miško pakrašty gyveno senas medkirtys. Gyveno jis vienas. Kiekvieną mielą dieną eidavo kirsti medžių.

Kartą nuėjo medkirtys į miško gūdumą ir pamatė miško viduryje šimtalapį, šimtašakį ąžuolą. Koks nepaprastas ąžuolas, pagalvojo senas medkirtys. Jis jau ruošėsi kirsti medį, bet kažkas sudejavo.

- Aiiiiii!!! Oiiiiii! Uiiiii!

- Kas čia?-paklausė išsigandęs medkirtys.

- Nekirsk manęs!-maldavo balsas.

Gal čia ąžuolas? Bet negali būti, tikriausiai pasigirdo, pagalvojo žmogelis ir vėl pradėjo ąžuolą kirsti.

- Aiii! Uiiii! Oiii! – pasigirdo dejonė.

Tačiau medkirtys nekreipė dėmesio ir kirto toliau.

- Oiiiiiii!

Medis aimanavo, bet jokių žymių ant jo stipraus kamieno nebuvo. Medkirtys pavargo ir nuėjo namo.

Kitą rytą senasis medkirtys ir vėl grįžo į tą pačią vietą. Ir vėl kerta šimtametį medį. Šįkart balsas dejavo dar garsiau.

- Oi oi! Ai ai! – skauda.

Medkirtys išsigando:

- Kas čia?- klausia.

- Nekirsk manęs, nes visai žmonijai nelaimę prisišauksi.

Žmogėnas neklausė perspėjimo. Tą pačią dieną ėmė dėtis keisti dalykai: iš kaimo pradėjo dingti žmonės, jų daiktai ir liko stovėt, tik tuščios trobos. Tam medkirčiui pasidarė blogai, kankino sąžinė, kodėl jis nukirto šimtametį medį. Kitą dieną medkirtys pasodino jauną, gležną medelį. Tikėdamasis, kad iš jo išaugs šimtąkart stipresnis medis nei buvo jo pirmtakas.

Autorius: 3 b klasės mokinių kolektyvinis darbas „Ąžuolai“.

Ugdymo įstaiga: Vilkaviškio r. Pilviškių „Santakos“ gimnazija.